Diari Oficial de la Generalitat Valenciana


Sumari del DOGV 2111, del 27-09-1993 (1993/829276)

RESOLUCIÓ de 8 de setembre de 1993, del Director del Servei Valencià de Salut, per la qual convoca concurs per a la provisió de places vacants de cap de servei dels serveis jerarquitzats de les institucions sanitàries del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2111

Data del DOGV
:   27-09-1993

Secció del DOGV
:   AUTORITATS I PERSONAL

Número del document
:   1993/829276


Data del document
:   08-09-1993

Organisme emissor
:   Servei València de Salut

Tipus de document
:   Resolució

Resolució de 8 de setembre de 1993, del Director del Servei Valencià de Salut, per la qual convoca concurs per a la provisió de places vacants de cap de servei dels serveis jerarquitzats de les institucions sanitàries del Servei Valencià de Salut.  
Atesa la necessitat urgent de dotar places vacants de Cap de Servei dels serveis jerarquitzats de les institucions sanitàries del Servei Valencià de Salut i que, en virtut d'allò establert en la disposició transitòria segona del Reial Decret 118/1991, de 25 de gener, sobre selecció de personal estatutari i provisió de places en les institucions sanitàries de la Seguretat Social, subsisteix la vigència de l?Ordre del Ministeri de Sanitat i Consum, de 5 de febrer de 1985, que regula les bases de les convocatòries per a la promoció als llocs de Cap de Servei dels serveis jerarquitzats d'institucions sanitàries, si bé hi serà aplicable el barem de mèrits per a l'accés a la categoria de facultatiu especialista, aprovat conforme al que preveu l'article 30, 1, del Reial Decret 118/91, de 25 de gener.  
En virtut de les competències que m'han estat delegades per l'article primer, b) de l'Ordre de 21 de juny de 1993, de la Conselleria de Sanitat i Consum, resolc:  
Convocar concurs per a la provisió de places de Cap de Servei dels serveis jerarquitzats de les institucions sanitàries del Servei Valencià de Salut, d'acord amb les bases que es publiquen en l'annex I d'aquesta resolució.  
València, 8 de setembre de 1993.- El Director del SVS: Manuel Peris Monfort.  
ANNEX I  
1. Plaça objecte de la convocatòria  
Les places objecte de la convocatòria són les que s'especifiquen en l'annex II d'aquesta resolució.  
2. Característiques generals  
El règim jurídic de la plaça objecte de la convocatòria és l'establert en l?Estatut Jurídic de Personal Mèdic, aprovat pel Decret 3160/1966, de 23 de desembre, i altres disposicions legals dictades en desplegament de l?esmentat estatut.  
El personal facultatiu que obtinga plaça en aquesta convocatòria no podrà comptabilitzar l?exercici d'aquesta amb un altre lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitats.  
Els facultatius que siguen seleccionats en aquesta convocatòria quedaran subjectes al règim de dedicació exclusiva en els termes previstos per la Llei 53/1984, Reial Decret 598/1985, i Decret 60/1985, Decret 169/1990, de 15 octubre, del Consell de la Generalitat Valenciana, pel fet de tenir assignat els llocs de treball complement específic B.  
Les places convocades estan vinculades orgànicament a l?hospital respectiu i funcionalment al districte sanitari a què està adscrit l?hospital.  
Tot complint l'article 9 de l?Ordre de 5 de febrer de 1985, del Ministeri de Sanitat i Consum, els llocs de Cap de Servei o de Secció dels serveis jerarquitzats de les institucions sanitàries de la Seguretat Social, seran avaluats específicament a l?efecte de continuïtat al terme del primer i segon quadrienni del seu exercici.  
3. Requisits dels aspirants '  
3.1 Requisits exigits.  
a) Posseir la nacionalitat espanyola.  
b) Posseir la titulació corresponent.  
Els metges han de posseir el títol de llicenciat o doctor en Medicina i Cirurgia, com també el corresponent títol de metge especialista, expedit pel Ministeri d'Educació i Ciència, o haver sol·licitat la seua expedició.  
Els farmacèutics han de posseir el títol de llicenciat o doctor en Farmàcia i posseir el corresponent títol de farmacèutic especialista, expedit pel Ministeri d'Educació i Ciència, o haver-lo sol·licitat d'acord amb l?Ordre de 9 de març de 1989 per la qual es desplega la disposició transitòria tercera del Reial Decret 2708/1988, de 15 d'octubre, sobre estudis d'especialització i obtenció del títol de farmacèutic especialista. Els nomenaments que s'expedesquen i les preses de possessió estaran condicionades a l?obtenció del títol de l'especialitat. Aquests llicenciats o doctors podran accedir a les places d'Anàlisis Clíniques.  
Els químics han de posseir el títol de llicenciat o doctor en Ciències Químiques o haver sol·licitat la seua expedició, i acreditar la seua formació en l?especialitat que es tracte mitjançant diploma expedir per la corresponent escola d'especialització o formació completa com a químic intern resident, realitzat en centres acreditats o reconeguts amb la superació prèvia de la prova nacional selectiva establerta en les disposicions vigents. Aquests llicenciats o doctors podran accedir a les places d'Anàlisis Clíniques.  
Els biòlegs han de posseir el títol de llicenciat o doctor en Ciències Biològiques, o haver-ne sol·licitat l?expedició, i acreditar la seua formació en l?especialitat que es tracte mitjançant diploma expedit per la corresponent escola d'especialització o formació completa com a biòleg intern resident, realitzat en centres acreditats o reconeguts amb la superació prèvia de la prova nacional selectiva establerta en les disposicions vigents. Aquests llicenciats o doctors podran accedir a les places d'Anàlisis Clíniques.  
c) Aquells aspirants que tinguen plaça en propietat en serveis jerarquitzats de la Seguretat Social hauran d'haver-la exercit durant un període mínim de dotze mesos, en el supòsit d'optar a places d'igual o inferior categoria.  
d) Aptitud psico- física que s'acreditarà per reconeixement mèdic en un centre sanitari del Servei Valencià de Salut que es determinarà una vegada obtinguda la plaça. La presa de possessió quedarà condicionada a la superació d'aquest requisit.  
e) No estar inhabilitat per a l'exercici professional o per a l'exercici de funcions públiques, ni separat mitjançant expedient disciplinari del servei de les administracions públiques o de la Seguretat Social.  
f) Ingressar la quantitat de 3.000 pessetes per cada instància que es presente en concepte de drets d'examen, en un dels comptes corrents i entitats bancàries següents:  
- Alacant: Caixa d'Estalvis del Mediterrani, c/c 62084896158/93 - Oficina principal.  
- Castelló: Banco Bilbao- Vizcaya, c/c 12.500-7 - Oficina principal.  
- València: Banc de València, c/c 41943-49 - Oficina principal.  
- Alcoi: Caixa d'Estalvis del Mediterrani, c/c 640.001 - Sucursal 1002.  
g) Haver exercit en propietat plaça de l'especialitat que es tracte en els serveis jerarquitzats de la Seguretat Social, o en hospitals amb programa acreditat per a la docència per la comissió nacional de l'especialitat que es tracte en centre estranger amb programa reconegut per a la docència de postgraduats en l'especialitat corresponent, per un període mínim de 5 anys.  
Si escau, se sumarà el període de temps d'exercici de plaça en els diferents serveis i hospitals. Es comptabilitzarà com a un sol els períodes de temps en els quals s'haja exercit simultàniament més d'una plaça.  
3.2 Acreditació de requisits  
3.2.1 Els requisits hauran de complir-se l?últim dia de termini legal de presentació de sol·licituds i mantenir-se fins a la presa de possessió.  
3.2.2 La comprovació del requisit g) correspondrà al tribunal.  
4. Sol·licituds  
4.1 Els interessats a participar en el concurs hauran de formular l?oportuna sol·licitud d'acord amb el model que figura com a annex V a aquesta convocatòria i es presentaran a les unitats de registre de les direccions territorials de la Conselleria de Sanitat i Consum a Alacant (e/ de Girona, núm. 26; CP. 03304), Castelló (plaga de l?Hort dels Corders, núm. 12-, CP 12351), València (gran via de Ferran el Catòlic, núm. 71-6 HX 46730) i Gerència d'Area d'Alcoi (c/ d'Onofre Jordà, núm. 21; CP 03455), o mitjançant qualsevol de les formes previstes en l'article 38 de la Llei de Règim Jurídic de les Administracions Públiques.  
4.2 Les sol·licituds, dirigides al Director del Servei Valencià de Salut es presentaran en un termini de 30 dies hàbils comptadors a partir de l?endemà de la publicació de la convocatòria en el Diari Oficial de la Generalitat Valenciana.  
4.3 Només caldrà una instància per a tots els llocs convocats.  
4.4 La consignació de dades falses en la instància o en la documentació aportada pels aspirants serà sancionada amb la pèrdua de plaga, a més de les mesures legals que corresponga aplicar.  
4.5 El domicili que figure en la instància es considerarà l?únic vàlid a l?efecte de notificacions i seran responsabilitat exclusiva del concursant les errades en la seua consignació i la comunicació al Servei Valencià de Salut de qualsevol canvi de domicili.  
5. Documents que cal aportar junt amb la instància  
Junt amb la instància, els concursants hauran d'aportar els següents documents:  
a) Rebut original o còpia compulsada d'haver ingressat en el Servei Valencià de Salut la quantitat de 3.000 pessetes en concepte de drets d'examen. Quan la sol·licitud es curse per correu, l'ingrés podrà realitzar-se, per gir postal o telegràfic o transferència bancària i s'adjuntarà a la instància el corresponent resguard acreditatiu.  
b) Fotocòpia del títol de l'especialitat, Sense perjudici d'allò que es preveu en la base 10 d'aquesta resolució.  
c) Histèria professional en què consten els mèrits valorables, de conformitat amb el barem establert en l'annex III de la convocatòria.  
d) Documentació acreditativa dels mèrits que els concursants hi al·leguen davant el tribunal, vist el barem de mèrits.  
L'acreditació dels mèrits valorables segons barem haurà d'efectuar-se en document original o fotocòpia compulsada.  
En relació amb els treballs i publicacions científiques es podrà aportar fotocòpia, sempre que s'especifique la ressenya de la publicació o certificació acreditativa del centre o institució organitzadora, en cas que es tracte d'aportacions a reunions científiques que no hagen estat publicades.  
El tribunal podrà requerir als interessats qualsevol tipus d'aclariment que sobre la documentació presentada plantejarà, i aquests estaran obligats a facilitar-li'l.  
En cas que el requeriment no siga atés, no es valorarà el mèrit corresponent.  
El tribunal només podrà valorar o sol·licitar aclariments sobre mèrits al·legats pels concursants junt a la instància.  
e) Acreditació en document original o fotocòpia compulsada dels requisits específics de la base 2.1.g).  
6. Admissió de sol·licituds  
Finalitzat el termini de presentació d'instàncies, el Director del Servei Valencià de Salut publicarà al tauler d'anuncis dels serveis centrals del Servei Valencià de Salut, al carrer de Roger de Llúria, núm. 19,46681, València, la llista provisional de concursants admesos i exclosos, amb indicació, en l?últim cas, les causes d'exclusió.  
De conformitat amb el que preveu l'article 71 de la Llei de Procediment Administratiu, si la instància no compleix els requisits o falta cap dels documents de la base 4, es requerirà l?interessat perquè, en un termini de deu dies, corregesca la dita falta. A aquest efecte, es concedirà un termini de deu dies per a reclamacions, que es presentaran davant el Servei Valencià de Salut.  
Les reclamacions seran acceptades o rebutjades en la resolució que aprove la llista definitiva, que es publicarà d'idèntica forma que la provisional.  
Contra la resolució que aprove la llista definitiva es podran interposar els recursos que s'especifiquen en la base 10 d'aquesta convocatòria.  
7. Tribunals del concurs  
Els tribunals del concurs tindran, en cada cas, la composició que estableix l'article 5é de l?Ordre de 5 de febrer de 1985, per la qual es regula el sistema de promoció als llocs de Cap de Servei i Secció dels serveis jerarquitzats de les institucions sanitàries de la Seguretat Social, i l?Ordre de 22 de febrer de 1989, per la qual es modifiquen determinats preceptes de l?Ordre de 5 de febrer de 1985.  
Els membres del tribunal seran designats pel Secretari General de la Conselleria de Sanitat i Consum, a proposta del Director del Servei Valencià de Salut, d'acord amb la disposició addicional 5a de l?Ordre de 2 de desembre de 1991 de la Conselleria de Sanitat i Consum.  
La llista nominal dels seus membres serà publicada al tauler d'anuncis dels serveis centrals del Servei Valencià de Salut junt amb la llista provisional d'admesos i exclosos.  
8. Desenvolupament del concurs  
8.1 El concurs constarà de dues fases:  
8.1.1 En la primera el tribunal valorarà els mèrits aportats per l'aspirant, segons l'expressat en el barem que consta en l'annex III.  
Igualment hi haurà una puntuació addicional per coneixement de valencià, acreditat per la Junta Qualificadora de Coneixements del Valencià i que consta com a annex IV.  
8.1.2 La segona fase constarà, al seu tom, de dues parts:  
a) L'exposició pública davant el tribunal d'una memòria explicativa sobre l'organització i el funcionament de la unitat o unitats assistencials que es tracte amb una duració màxima de seixanta minuts. L'aspirant presentarà, en el moment de l'exposició, per acompanyar-la, tota la documentació que estime convenient. El tribunal podrà, després de l'exposició, demanar a l'aspirant tots els aclariments que estime oportuns. La valoració de l'exposició pública s'estableix en un màxim de 15 punts.  
b) La prova pràctica consistirà en una entrevista amb l'aspirant que tractarà dels coneixements científics i d'organització sanitària acreditats en la seua història professional. La seua valoració màxima serà igualment de 15 punts.  
8.2 Qualificació de la segona fase de concurs.   
a) El tribunal fixarà abans de la realització de la segona fase del concurs la puntuació mínima necessària per a superar-la.  
b) La qualificació de les proves d'exposició pública i prova pràctica es determinarà per a cada aspirant per la mitjana aritmètica de qualificacions atorgades a aquests per cadascun dels membres del tribunal amb la limitació màxima abans fixada.  
8.3 La qualificació final de cada aspirant es determinarà per la suma dels resultats parcials obtinguts en cada fase del concurs.  
8.4 La data, l?hora i el lloc de celebració de les fases d'exposició pública i de proves pràctiques seran publicades pel tribunal, com a mínim, amb quinze dies d'antelació, al tauler d'anuncis dels serveis centrals del Servei Valencià de Salut.  
9. Resolució del concurs  
9.1 El tribunal no podrà deixar sense cobrir la plaça objecte de convocatòria si els aspirants compleixen les condicions establertes en aquesta i, celebrada la prova pràctica, superen els mínims prèviament establerts per aquest.  
9.2 Una vegada finalitzades les oportunes actuacions, el tribunal farà públics els resultats del concurs, que seran exposats en els taulers d'anuncis de les direccions territorials de la Conselleria de Sanitat i Consum d'Alacant, Castelló i València, i Gerència d'Area d'Alcoi.  
9.3 En el supòsit que un adjudicatari renuncie a la plaga, aquesta s'adjudicarà al següent en dret, i només caldrà la certificació del president i del secretari del tribunal.  
9.4 Pel tribunal s'elevarà al Director del Servei Valencià de Salut la corresponent proposta d'adjudicació de places objecte de la convocatòria, que tindrà caràcter vinculant, llevat que no s'hagen complert els requisits formals i de procediment establerts.  
9.5 El Director del Servei Valencià de Salut dictarà resolució que designarà els facultatius proposats pel tribunal, que serà publicada en el Diari Oficial de la Generalitat Valenciana.  
10. Recursos  
Contra aquesta resolució, la convocatòria, les seues bases i els actes administratius dictats en la seua execució pel Director del Servei Valencià de Salut que posen fi a la via administrativa, podran ser impugnats pels interessats, després de la comunicació preceptiva a la Direcció del Servei Valencià de Salut, mitjançant la interposició de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptador a partir de la publicació de l'acte recorregut. Contra els actes del tribunal es podrà interposar recurs ordinari davant el Secretari General del Servei Valencià de Salut, en virtut de l?Ordre de 21 de juny de 1993 de la Conselleria de Sanitat i Consum, en el termini d'un mes, comptador a partir de l'endemà de la publicació de la corresponent resolució del tribunal.  
11. Presentació de documents  
11.1 Els facultatius seleccionats en el concurs disposaran d'un termini de 15 dies naturals a comptar des de l?endemà de la publicació de la llista definitiva de resultats del concurs a què fa referència la base 8.4 per a presentar davant el Servei Valencià de Salut, la documentació acreditativa dels requisits assenyalats en la base 2.1, en la forma següent:  
a) Fotocòpia compulsada del Document Nacional d'Identitat.  
b) Fotocòpia autenticada per fedatari públic del títol de llicenciat en Medicina i Cirurgia.  
c) Títol d'especialista expedit pel Ministeri d'Educació i Ciència: la documentació a què es refereix aquest apartat s'acreditarà en la mateixa forma que s'estableix en l'apartat anterior.  
d) Declaració de no estar inhabilitat per a l?exercici professional o per a l?exercici de funcions públiques i de no haver estat separat mitjançant expedient disciplinari del servei de qualsevol administració pública o de la Seguretat Social.  
e) L'aptitud psico- física s'acreditarà mitjançant reconeixement mèdic efectuat pels serveis mèdics del Servei Valencià de Salut al centre que s'hi determine.  
f) Declaració d'acceptació de prestar serveis amb dedicació exclusiva a la sanitat pública, amb la renúncia a qualsevol altra activitat pública o privada, en els termes de la Llei 53/1984, de 26 de desembre, i normes de desplegament i en particular del Decret 169/1990, de 15 d'octubre, del Consell de la Generalitat Valenciana.  
11.2 No obstant el dit en l'apartat anterior, per als facultatius que ja exercesquen com a tals amb plaça en propietat en les institucions sanitàries de la Seguretat Social, només caldrà que presenten el títol d'especialista quan la plaça en què exercesquen siga de diferent especialitat.  
11 .3 En cas que en un facultatiu seleccionat no concórreguen els requisits exigits en la convocatòria, el Director del Servei Valencià de Salut dictarà resolució motivada en qui declararà la pèrdua dels drets de la plaga que es tracte. La mencionada resolució podrà ser impugnada en, la forma establerta en la base 10.  
12. Nomenament i presa de possessió  
Comprovat el compliment dels requisits, el Director del Servei Valencià de Salut publicarà l'adjudicació definitiva de les places en el Diari Oficial de la Generalitat Valenciana.  
El facultatius seleccionats disposaran d'un termini de trenta dies a partir de l?endemà de la publicació en el Diari Oficial de la Generalitat Valenciana per a efectuar la presa de possessió, que es durà a ten-ne en la direcció del centre.  
En el supòsit que en alguna de les places objecte de la convocatòria no es puga produir la incorporació del facultatiu perquè el servei es troba en període de condicionament, instal·lació d'equips, 'obres o causes semblants, el termini de possessió no començarà a comptar fins que realment puga iniciar-se la prestació de serveis i no se'n generaran drets econòmics ni de qualsevol altre tipus a favor de l'adjudicatari.  
Quan els facultatius que obtinguen plaça, hagen exercit una altra de la Seguretat Social en diferent província o comunitat autònoma, el Servei Valencià de Salut demanarà a la unitat administrativa d'origen el trasllat de l'expedient del facultatiu.  
Una vegada presa possessió del lloc que se'ls haja adjudicat, hauran d'exercir-lo durant un període mínim de dotze mesos. Els qui incomplesquen aquesta limitació seran exclosos de qualsevol tipus de concurs per a la promoció a llocs o provisió de places vacants de la Seguretat Social d'igual o inferior categoria durant un període d'un any.  
En tot cas, la presa de possessió de la nova plaça implicarà el cessament de la que s'exercia.  
ANNEX II  
Places objecte de la convocatòria  
Categoria: Cap de Servei.  
Especialitat Places  
Anàlisis clíniques  
Districte 01: Hospital de Vinaròs 1  
Districte 06: Hospital de Requena 1  
Anestèsia-reanimació  
Districte 01: Hospital de Vinaròs 1  
Districte 02: Hospital General de Castelló 1  
Districte 15: Hospital Sant Francesc de Borja de Gandía 1  
Districte 17: Hospital Marina Alta de Denia 1  
Districte 18: Hospital de la Vila Joiosa 1  
Cirurgia general i de l'aparell digestiu  
Districte 04: Hospital de Sagunt 1  
Districte 05: Hospital Arnau de Vilanova, València 1  
Districte 06: Hospital de Requena 1  
Ginecologia-obstetricia  
Districte 01: Hospital de Vinaròs 1  
Districte 06: Hospital de Requena 1  
Districte 15: Hospital Sant Francesc de Borja de Gandía 1  
Districte 17: Hospital Marina Alta de Denia 1  
Districte 20: Hospital General d'Elda 1  
Districte 24: Hospital Vega Baja d'Orihuela 1  
Medicina nuclear  
Districte 09: Hospital Dr. Peset de València 1  
Pediatria  
Districte 01: Hospital de Vinaròs, 1  
Traumatologia i cirurgia ortopèdica  
Districte 01: Hospital de Vinaròs 1  
Districte 17: Hospital Marina Alta de Denia 1  
Districte 24: Hospital Vega Baja d'Orihuela 1  
ANNEX III  
Barem per a places de Cap de Servei  
1.a) Per cada matrícula d'honor o excel·lent durant els estudis de llicenciatura: 0,2 punts.  
b) Per cada notable durant els estudis de llicenciatura: 0,1 punts.  
No s'han de valorar les assignatures de religió, idiomes, ètica, 1 formació política i educació física. (Puntuació màxima: 4 punts.)  
2. Grau de llicenciatura: 0,5 punts.,  
Si hi va obtenir premi extraordinari o excel·lent: 0,5 punts  
3.a) Per cada excel·lent o matrícula d'honor en els cursos monogràfics de doctorat: 0,2 punts.  
b) Per cada vuit crèdits corresponents als cursos monogràfics de doctorat: 0,2 punts.  
(Puntuació màxima: 1 punt per la suma dels apartats A i B).  
4. Grau de doctor: 1,5 punts.  
Amb excel·lent o cum laude: 1 punt.  
Amb premi extraordinari: 0,5 punts.  
5.a) Titulats superiors que hagen acomplert el període complet de formació com a resident en l'especialitat que es tracta (certificat MIR): 8 punts.  
b) Haver superat convocatòria nacional per a optar a places MIR sense haver-ne completat el programa. Per cada any en l'especialitat que es tracte: 1,5 punts.  
(Els apartats a i b són excloents).  
6. Titulats superiors que hagen acomplert el període complet de formació com a residents en centre estranger amb programa reconegut de docència per a postgraduats en l'especialitat que es tracta, i amb títol validat pel Ministeri d'Educació i Ciència: 8 punts.  
7. Màster en Salut Pública, Administració o matèria relacionada amb l?especialitat, impartida en la universitat, Escola Nacional de Sanitat o centres pertanyents o que estiguen homologats per la Generalitat Valenciana: 1 punt.  
8. Per formació com a especialista en centres acreditats per a la docència, en l?especialitat que es tracte, per un mínim de dos anys: 4 punts.  
9. Per cada mes de serveis prestats en propietat en serveis jerarquitzats d'institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger realitzades en virtut de convenis o acords d'assistència sanitària amb el dit país l?exercici dels quals haja estat expressament autoritzat al facultatiu en qüestió pel Ministeri de Sanitat i Consum: 0,1 punts (puntuació màxima: 7 punts).  
10. Per cada mes de serveis prestats en propietat en serveis no jerarquitzats de la Seguretat Social en l?especialitat que es tracta: 0,1 punts (puntuació màxima: 7 punts).  
11. Per cada mes de serveis prestats com a interí, contractat o eventual en els serveis jerarquitzats de les institucions sanitàries de la Seguretat Social en l?especialitat que es tracta: 0,1 punts (puntuació màxima: 7 punts).  
(La suma dels apartats 9, 10 i 11 no podrà excedir els 7 punts).  
12. Per cada període de 4 anys prestats en propietat en serveis jerarquitzats dependents de l'administració pública o en institucions del Sistema Nacional de Salut en l?especialitat que es tracte:  
a) Com a Cap de Secció: 1,5 punts.  
b) Com a Cap de Servei: 2 punts.  
(Puntuació màxima: 6 punts).  
13. Catedràtic de la universitat (medicina, farmàcia o estomatologia) de l'especialitat que es tracte: 8 punts.  
14. Professor titular de la universitat (medicina, farmàcia o estomatologia) de l?especialitat que es tracte: 7 punts.  
15. Cap de Departament o Servei, amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat que es tracta: 8 punts.  
16. Cap de Secció amb nomenament en propietat dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat que es tracta: 7 punts.  
17. Metge adjunt, amb nomenament en propietat, dels serveis jerarquitzats de la Seguretat Social, o d'hospitals amb programa acreditat per a la docència per la comissió nacional de l?especialitat que es tracta: 6 punts.  
18. Metge especialista en les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts.  
(La puntuació compresa des del punt 13 fins al 18 es excloent).  
19. Per treballs científics i d'investigació publicats i aportacions a reunions científiques sobre l'administració, o especialitat que es tracta (puntuació màxima: 4 punts).  
20. Facultatiu amb plaga en propietat, pel fet d'haver exercit serveis en exclusivitat en les administracions públiques en funcions d'ordenació, planificació i gestió sanitària. Per cada mes: 0,1 punts (puntuació màxima: 2 punts).  
21. Professor associat en ciències de salut en hospitals amb conveni específic amb universitat i amb programa de docència pregraduada: 1 punt.  
22. Assistència a cursos d'una durada igual o superior a 40 hores lectives en l?especialitat que es tracte. Per cada curs: 0,1 punts (puntuació màxima: 1 punt).  
23. Pel fet d'haver acomplert 1 any com a component de comissions de control de qualitat acreditades d'institucions sanitàries amb certificació del director d'aquestes. Per cada any: 0,1 punts (puntuació màxima: 1 punt).  
ANNEX IV  
Barem de mèrits per coneixement del valencià  
El coneixement del valencià es valorarà fins a un màxim de 2 punts quan s'acredite la possessió del corresponent certificat expedit o homologat per la Junta Qualificadora de Coneixements del Valencià:  
1. Coneixements orals: 0,5 punts.  
2. Coneixement de gran elemental: 1 punt.  
3. Coneixement de grau mitjà: 1,5 punts.  
4. Coneixement de grau superior: 2 punts.  
No s'hi valorarà el certificat imprescindible per a la consecució d'altre de nivell superior que s'al·legue com a mèrit.  
Veure imatge